जब मरीज को इमरजेंसी में भर्ती कराया गया था, तो देखा गया कि रोगी ने मूत्राशय पर अपना नियंत्रण खो दिया था, उसे मूत्र संक्रमण और निमोनिया हो गया था जिसे सर्जरी से पहले कम किया जाना था। आईसीयू में दी गई दवाओं और इंजेक्शन से वह लगभग बेहोशी की अवस्था में रहा। उसकी हालत स्थिर हो जाने के बाद, उससे कैनुला हटाया गया और सर्जरी के लिए तैयार किया गया। आर्टेमिस हॉस्पिटल में एग्रीम इंस्टीच्यूट फॉर न्यूरो साइंसेज के न्यूरोलॉजी के निदेशक डॉ. सुमित सिंह का कहना है कि ‘‘टीम ने डीप ब्रेन स्टिमुलेशन सर्जरी करने का फैसला किया जो मस्तिष्क के लिए पेसमेकर की तरह है। उसके मस्तिष्क में तारों के सेट को डालने के लिए उसके मस्तिष्क की सर्जरी की गई। इस तार को त्वचा के नीचे कॉलरबोन में स्थापित पेसमेकर सेट से जोड़ा गया है। डिस्टोनिया की ऐसी गंभीर स्थिति में डीबीएस के साथ तेजी से प्रतिक्रिया करते देखना टीम के लिए बेहद आश्चर्यजनक और विस्मयकारी था। रोगी ने बहुत अच्छी प्रतिक्रिया दिखाई और उसकी शारीरिक गतिविधि कम होना शुरू हो गई और वह तुरंत आईसीयू से बाहर निकलने में सक्षम हो गया। फिजियोथेरेपिस्ट ने उसे बैठना, खुद खाना खाना, चलना सीखाना शुरू किया और हम खन्ना की प्रगति और सुधार को देखकर बहुत खुश हैं।’’